**POTRAŽIVANJA PO DANIM ZAJMOVIMA TEMELJEM UGOVORA O PRIJENOSU SREDSTAVA**

23. studenog 2017. Vlada Republike Hrvatske je donijela Odluku o izdavanju euroobveznica u iznosu od 1,275 milijarde eura**.** Obveznice su izdane po cijeni od 97,883% nominalnog iznosa. Kamatni kupon je nepromjenjiv i iznosi 2,75% godišnje. Kamata po obveznicama isplaćuje se jednom godišnje počevši od 27. siječnja 2019., a glavnica će se u cijelosti isplatiti po dospijeću 27. siječnja 2030.

Sredstva ostvarena zaduženjem doznačila su se društvima Hrvatske ceste d.o.o., Hrvatske autoceste d.o.o. i Autocesta Rijeka-Zagreb d.d. u svrhu otplata i refinanciranja postojećih obveza društava osiguranih državnim jamstvima te kratkoročnih kreditnih obveza. Ministarstvo financija ugovorima s društvima utvrdilo je korištenje sredstava i međusobna prava i obveze.

*Tablica 7. Potraživanja po zajmovima danim HC, HAC, ARZ, temeljem ugovora o prijenosu sredstava, stanje 30. lipnja 2021.*



*Izvor: Ministarstvo financija*

POTRAŽIVANJA PO KREDITIMA BIVŠEG FONDA ZA RAZVOJ I ZAPOŠLJAVANJE

Fond za razvoj i zapošljavanje osnovan je Zakonom o Fondu za razvoj i zapošljavanje (Narodne novine, broj 107/01), koji se primjenjivao od 1. siječnja 2002. do 9. studenog 2010. godine.

Zakonom o prestanku važenja Zakona o Fondu za razvoj i zapošljavanje (Narodne novine, broj 124/10), poslove bivšeg Fonda za razvoj i zapošljavanje preuzelo je Ministarstvo gospodarstva, rada i poduzetništva, a 2012. godine poslove nadzora i naplate odobrenih kredita preuzelo je Ministarstvo financija.

Ministarstvo financija preuzelo je 210 kreditnih partija koje se odnose na 192 korisnika kredita (napomena: broj korisnika kredita i broj kreditnih partija nije identičan, jer neki korisnici kredita imaju više kreditnih partija). Na dan 31. prosinca 2020. godine ukupan broj korisnika kredita je 191, budući da je jedan korisnik kredita temeljem Ugovora o preuzimanju duga, preuzeo dug povezanog društva, drugog korisnika kredita.

*Tablica 8: Fond za razvoj i zapošljavanje – stanje preuzetih kredita na dan 31.12.2020. u HRK*



U Glavnoj knjizi Državnog proračuna evidentirano je stanje potraživanja po kreditima bivšeg Fonda za razvoj i zapošljavanje, koje na dan 31. prosinca 2020. godine ukupno iznosi 1.072.359.940,23 kuna, od čega stanje na ime dospjele glavnice iznosi 817.318.828,04 kuna, na ime nedospjele glavnice iznosi 18.414.152,19 kuna, odnosno stanje potraživanja na ime ukupne glavnice iznosi 835.732.980,23 kuna te na ime ukupno obračunatih kamata 236.626.960,00 kuna od čega redovna kamata iznosi 80.835.772,52 kuna, a zatezna kamata 155.791.187,48 kuna. Potraživanja na ime glavnice duga za 2 korisnika kredita u postupku predstečajne nagodbe iznose 11.968.454,94 kuna, za 25 korisnika kredita u stečajnom postupku iznose 207.912.522,26 kuna, dok se postupci prisilne naplate vode protiv 3 korisnika kredita čija potraživanja na ime glavnice iznose 18.415.497,80 kuna, a za 65 korisnika kredita brisana iz sudskog registra, čija potraživanja na ime glavnice iznose 476.099.616,36 kuna, u tijeku su odnosno pokreću se postupci prisilne naplate protiv jamaca i založnih dužnika.

Na ime povrata kredita bivšeg Fonda za razvoj i zapošljavanje u razdoblju od 1. siječnja do 30. lipnja 2021. godine evidentirane su uplate u korist Državnog proračuna u ukupnom iznosu 21.924.073,14 kuna, te je stečena imovina (nekretnine), na ime potraživanja Ministarstva financija kao razlučnog vjerovnika u stečajnom postupku, u iznosu od 4.381.482,05 kuna.

Vlada Republike Hrvatske je na sjednici održanoj 15. ožujka 2019. godine donijela Odluku o otpisu potraživanja po kreditima odobrenim po Kreditnom programu zapošljavanja razvojačenih pripadnika Hrvatske vojske i kreditima odobrenim od strane bivšeg Fonda za razvoj i zapošljavanje (Klasa: 022-03/19-04/56, Urbroj: 50301-29/09-19-3; dalje u tekstu: Odluka).

Sukladno točkama IV. i V. Odluke u prvom polugodištu 2021. godine Ministarstvo financija provelo je otpise za 1 korisnika kredita u ukupnom iznosu od 14.039.162,12 kuna (od toga se iznos od 6.450.000,00 kuna odnosi na glavnicu, a iznos od 7.589.162,12 kuna na zateznu kamatu), koji je izvršio jednokratnu uplatu u korist Državnog proračuna u iznosu od 11.784.447,99 kuna.

Ističemo, kako epidemija bolesti COVID-19 uzrokovane virusom SARS-CoV-2 utječe na gospodarsku aktivnost u Republici Hrvatskoj, u prvom redu na likvidnost korisnika kredita, ali i na aktivnost poslovnih banaka. Iz tog razloga, korisnici kredita koji su u vrijeme nastupanja epidemije bili u pregovorima s bankama radi realizacije kredita, kojim bi ispunili uvjete iz Odluke, nisu do kraja ovog polugodišta uspjeli osigurati sredstva potrebna za provedbu Odluke.

Sukladno točki VI. Odluke, Ministarstvo financija je u prvom polugodištu 2021. godine provelo otpise za 16 korisnika kredita u ukupnom iznosu od 175.785.300,88 kuna.

*Tablica 9: Fond za razvoj i zapošljavanje – stanje preuzetih kredita na dan 30.06.2021. u HRK*



Na dan 30. lipnja 2021. godine u Glavnoj knjizi Državnog proračuna evidentirano ukupno stanje potraživanja temeljem kredita bivšeg Fonda za razvoj i zapošljavanje iznosi 861.932.764,16 kuna. Od navedenog iznosa na dospjelu glavnicu odnosi se iznos od 636.458.104,37 kuna, na nedospjelu glavnicu iznos od 15.449.541,70 kuna, odnosno stanje potraživanja na ime ukupne glavnice iznosi 651.907.646,07 kuna te na ime ukupno obračunatih kamata 210.025.118,09 kuna od čega redovna kamata iznosi 73.710.374,02 kuna, a zatezna kamata 136.314.744,07 kuna. Potraživanja na ime glavnice duga za 2 korisnika kredita u postupku predstečajne nagodbe iznose 11.968.454,94 kuna, za 22 korisnika kredita u stečajnom postupku iznose 163.738.421,04 kuna. Ministarstvo financija pokrenulo je ovršne postupke protiv korisnika kredita radi naplate glavnice u iznosu 18.055.247,91 kuna te postupke prisilne naplate protiv jamaca i založnih dužnika temeljem raspoloživih instrumenata osiguranja radi naplate tražbine na ime glavnice, za korisnike kredita koji su brisani iz sudskog i obrtnog registra u iznosu od 355.043.081,30 kuna.

**POTRAŽIVANJA ZA DANE ZAJMOVE IZ SREDSTAVA ZAJMOVA MEĐUNARODNIH FINANCIJSKIH INSTITUCIJA**

U razdoblju od 1998. godine do 30.06.2021. godine Brodarskom institutu i Nacionalnoj veletržnici odobreni su zajmovi iz sredstava zajmova međunarodnih financijskih institucija (Međunarodna banka za obnovu i razvoj – IBRD i Europska banka za obnovu i razvoj - EBRD).

Ukupna potraživanja Republike Hrvatske po tim zajmovima na 30.06.2021. godine iznose 42.339.315,73 HRK od čega:

1. potraživanja prema Brodarskom institutu iznose 7.729.762,43 HRK vezano uz Hrvatski projekt tehnologijskog razvoja,
2. potraživanja prema Nacionalnoj veletržnici iznose 34.609.553,30 (potraživanja za glavnicu: 23.998.625,43 HRK; potraživanja za kamatu: 10.610.927,87 HRK) vezano uz Projekt veletržnica.

*Tablica 10. Potraživanja za dane zajmove trgovačkim društvima u javnom sektoru*



**POTRAŽIVANJA ZA DANE ZAJMOVE IZ SREDSTAVA EUROPSKE INVESTICIJSKE BANKE**

Republika Hrvatska je zaključila s Europskom investicijskom bankom (EIB) ugovor o financiranju IPA/ISPA 2007-2011 projekata u iznosu 200.000.000,00 eura kroz koji se osiguravaju sredstva za nacionalno sufinanciranje IPA i ISPA projekata s nacionalne, regionalne i lokalne razine .

Ministarstvo financija u razdoblju od 2012. do 2015 odobrilo je zajmove jedinicama lokalne i područne (regionalne) samouprave zajmove , te trgovačkom društvu u javnom sektoru za financiranje njihovog udjela u sufinanciranju izgradnje regionalnih centara za gospodarenje otpadom Kaštijun, Marišćina, Bikarac faza 1 i faza 2. zajmovi su odobreni uz kamatnu stopu od 1,328-3,987%, ovisno o datumu sklapanja ugovora, uz poček od 5 godina i otplatu 20 godina. Sredstva zajma korisnici povlače u skladu s dinamikom provedbe projekata. Tijekom 2020. povučena su sredstva za financiranje projekata Marišćina (Istarska županija) i Bikarac II (Grad Šibenik).

*Tablica 11. Potraživanja za dane zajmove za sufinanciranje* *IPA i ISPA projekata (u HRK)*

|  |
| --- |
| **ZAJMOVI DRUGIM RAZINAMA VLASTI** |
| *137220100* | *Zajmovi županijskim proračunima - dugoročni* |
| 1. | PRIMORSKO-GORANSKA ŽUPANIJA | 11.921.259,06 |
| 2. | ISTARSKA ŽUPANIJA | 61.301.893,78 |
| **UKUPNO**  | **73.223.152,84** |
| *137320100* | *Zajmovi gradskim proračunima - dugoročni* |
| 1. | GRAD RIJEKA | 11.921.313,61 |
| 2. | GRAD ŠIBENIK | 22.662.150,80 |
| **UKUPNO**  | **34.583.464,41** |
|  |  |  |
| **ZAJMOVI TRGOVAČKIM DRUŠTVIMA U JAVNOM SEKTORU**  |
| *134120100* | *Zajmovi trgovačkim društvima u javnom sektoru - dugoročni* |
| 1. | Ekoplus d.o.o. Rijeka | *24.905.517,45* |

**ZADUŽIVANJE PRORAČUNSKIH KORISNIKA DRŽAVNOG PRORAČUNA**

U tablici 12. daje se pregled danih zajmova koje su ugovorili proračunski korisnici državnog proračuna.Podaci o danim zajmovima uključuju iznose iskazane u financijskim izvještajima proračunskih korisnika državnog proračuna u okviru skupine 51 Izdaci za dane zajmove i depozite.

*Tablica 12. Pregled danih zajmova proračunskih korisnika državnog proračuna u izvještajnom razdoblju*



U tablici 13. daje se pregled povrata glavnice danih zajmova i depozita proračunskih korisnika državnog proračuna u izvještajnom razdoblju.Podaci uključuju iznose iskazane u financijskim izvještajima proračunskih korisnika državnog proračuna u okviru skupine 81 Primljeni povrati glavnice danih zajmova i depozita.

*Tablica 13. Primljeni povrati glavnice danih zajmova i depozita u izvještajnom razdoblju*

